“ครม.” เคาะลดเงินสมทบประกันสังคม นายจ้าง-ลูกจ้าง เหลือฝ่ายละ 2% นาน 3 เดือน ก.ย.-พ.ย.63
“ครม.” เคาะลดเงินสมทบประกันสังคม นายจ้าง-ลูกจ้าง เหลือฝ่ายละ 2% นาน 3 เดือน ก.ย.-พ.ย.63
“ครม.” เคาะลดเงินสมทบประกันสังคม นายจ้าง-ลูกจ้าง เหลือฝ่ายละ 2% นาน 3 เดือน ก.ย.-พ.ย.63
1 ก.ย. 2563

น.ส.รัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) วันนี้ (1 ก.ย.63) เห็นชอบลดหย่อนการออกเงินสมทบของนายจ้างและผู้ประกันตน กรณีระบาดของโรคติดเชื้อไวรัสโคโรนา 2019 (โควิด-19) สำหรับผู้ประกันตน มาตรา 33 ให้เหลือฝ่ายละ 2% ของค่าจ้างผู้ประกันตน และสำหรับผู้ประกันตนตามมาตรา 39 ให้ส่งเงินสมทบในอัตราเดือนละ 96 บาท จากที่ต้องจ่ายเดือนละ 432 บาท เป็นระยะเวลา 3 เดือน ตั้งแต่งวดค่าจ้างเดือนกันยายน – พฤศจิกายน 2563
สำหรับการลดหย่อนการจ่ายเงินสมทบครั้งนี้ จะเป็นการลดภาระให้แก่ผู้ประกันตน จำนวน 12.79 ล้านคน คิดเป็นเงิน 1.3 หมื่นล้านบาท และนายจ้าง 4.87 แสนราย คิดเป็นเงิน 1.1หมื่นล้านบาท ซึ่งคาดว่าจะเป็นเงินหมุนเวียนในระบบเศรษฐกิจรวม 2.4 หมื่นล้านบาท และหากคิดเป็นจำนวนเงินที่จะประหยัดได้ของผู้ประกันตน มาตรา 33 เฉลี่ย 1,022 บาท และผู้ประกันตนมาตรา 39 เฉลี่ย 1,008 บาท